

**Қазақстан Республикасы Ұлттық экономика министрлігі Тұтынушылардың құқықтарын қорғау комитетінің мемлекеттік мекемелері - обаға қарсы күрес станцияларына қызмет көрсетуге арналған автомобиль және механикалық көлік құралдарының заттай нормаларын бекіту туралы**

***Күшін жойған***

Қазақстан Республикасы Ұлттық экономика министрінің 2015 жылғы 5 наурыздағы № 187 бұйрығы. Қазақстан Республикасының Әділет министрлігінде 2015 жылы 10 сәуірде № 10684 тіркелді. Күші жойылды - Қазақстан Республикасы Денсаулық сақтау министрінің 2025 жылғы 29 мамырдағы № 48 бұйрығымен

      Ескерту. Күші жойылды - ҚР Денсаулық сақтау министрінің 29.05.2025 № 48 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.

      2008 жылғы 4 желтоқсандағы Қазақстан Республикасы Бюджет Кодексінің 69-бабының 2-тармағына сәйкес **БҰЙЫРАМЫН**:

      1. Қоса беріліп отырған Қазақстан Республикасы Ұлттық экономика министрлігі Тұтынушылардың құқықтарын қорғау комитетінің мемлекеттік мекемелері - обаға қарсы күрес станцияларына қызмет көрсетуге арналған автомобиль және механикалық көлік құралдарының заттай нормалары бекітілсін.

      2. Қазақстан Республикасы Ұлттық экономика министрлігінің Тұтынушылардың құқықтарын қорғау комитеті (Ә.Б. Мәтішев) заңнамада белгіленген тәртіппен:

      1) осы бұйрықтың Қазақстан Республикасы Әділет министрлігінде мемлекеттік тіркеуді;

      2) осы бұйрық мемлекеттік тіркелгеннен кейін күнтізбелік он күн ішінде оның мерзімді баспа басылымдарында және "Әділет" ақпараттық-құқықтық жүйесінде ресми жариялауға жіберуді;

      3) осы бұйрықтың Қазақстан Республикасы Ұлттық экономика министрлігінің ресми интернет-ресурсында орналастыруды қамтамасыз етсін.

      3. Осы бұйрықтың орындалуын бақылау Қазақстан Республикасының Ұлттық экономика вице-министрі Т.М. Жақсылықовқа жүктелсін.

      4. Осы бұйрық алғашқы ресми жарияланған күнінен бастап күнтізбелік он күн өткен соң қолданысқа енгізіледі.

|  |  |
| --- | --- |
| Министр | Е. Досаев |

      "КЕЛІСІЛДІ"

      Қазақстан Республикасының

      Қаржы министрі

      \_\_\_\_\_\_\_\_\_\_\_ Б. Сұлтанов

      2015 жылғы 10 наурыз

|  |  |
| --- | --- |
|  | Қазақстан Республикасы Ұлттық экономика министрінің 2015 жылғы 5 наурыздағы № 187 бұйрығымен бекітілген |

**Қазақстан Республикасы Ұлттық экономика министрлігі Тұтынушылардың құқықтарын қорғау комитетінің мемлекеттік мекемелері — обаға қарсы күрес станцияларына қызмет көрсетуге арналған автомобиль және механикалық көлік құралдарының заттай нормалары**

|  |  |  |  |  |
| --- | --- | --- | --- | --- |
| Көлік құралының типі | Функционалдық мақсаты | Жұмыс істеп жатқан бір құрылымға көлік құралының шекті саны | | |
| Станцияның/ бөлімшенің стационарлық зертханасы | Эпидемияға қарсы жасақ | Бір станцияға |
| 1 | 2 | 3 | 4 | 5 |
| 1. Санитариялық жеңіл көлік (оның ішінде жоғары өтімді) | Обаға, тырысқаққа және басқа да аса қауіпті инфекцияларға күдіктену кезіндегі шұғыл сапарлар және жұқпалы материалды жеткізу үшін | 2 | 1 | X |
| 2. Жүк көлігі (оның ішінде жоғары өтімді) | Обаға, тырысқаққа және басқа да аса қауіпті инфекцияларға қарсы тексеру және шұғыл профилактикалық іс-шаралар жүргізу үшін | 2 | 1 | X |
| 3. Жолсыз жермен жүретін көлік базасындағы автобакзертхана | Шалғай және жету қиын аудандарды тексеру үшін | 2-5 жылжымалы құрылымға бір бірлік | | 2-ден артық емес |
| 4. Су тасығыш | Далалық жұмыстар кезінде жылжымалы құрылымдарға су жеткізу үшін | 2-5 жылжымалы құрылымға бір бірлік | | 2-ден артық емес |
| 5. Өзі аударғыш | Қатты жанар майды, қатты тұрмыстық қалдықтарды тасымалдау үшін | 2-5 жылжымалы құрылымға бір бірлік | | 2-ден артық емес |
| 6. Жанар-жағар май тасығыш, оның ішінде жолсыз жермен жүретін көлік базасында | Далалық жұмыстар кезінде жанар-жағар материалдарын жылжымалы құрылымдарға жеткізу үшін | 2-5 жылжымалы құрылымға бір бірлік | | 2-ден артық емес |
| 7. Шағын автобус | Дала жұмыстарына топтарды тасымалдау үшін | 2-5 жылжымалы құрылымға бір бірлік | | 2-ден артық емес |
| 8. Аспалы құралдары бар дөңгелекті трактор | Тиеу-түсіру жұмыстары үшін |  | | 1 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК